## Uredba o unutarnjem ustrojstvu Središnjeg državnog ureda za razvojnu strategiju

### NN 11/2004 (28.1.2004.), Uredba o unutarnjem ustrojstvu Središnjeg državnog ureda za razvojnu strategiju

# VLADA REPUBLIKE HRVATSKE

321

Na
temelju članaka 9. i 21e. Zakona o izmjenama i dopunama Zakona o Vladi
Republike Hrvatske (»Narodne novine«, broj 199/2003) i članka 60. stavaka 1. i
2. Zakona o sustavu državne uprave (»Narodne novine«, br. 75/93, 48/99,
15/2000, 127/2000, 59/2001 i 199/2003), Vlada Republike Hrvatske je na sjednici
održanoj 22. siječnja 2004. godine donijela

## UREDBU

### o unutarnjem ustrojstvu SrediŠnjeg drŽavnog ureda za razvojnu strategiju

I. OPĆE ODREDBE

Članak
1.

Ovom
Uredbom uređuje se unutarnje ustrojstvo Središnjeg državnog ureda za razvojnu
strategiju (u daljnjem tekstu: Sre­dišnji ured), nazivi unutarnjih
ustrojstvenih jedinica i njihov djelokrug, način upravljanja tim jedinicama,
okvirni broj državnih službenika i namještenika, te druga pitanja od značaja za
rad Središnjeg ureda.

Članak 2.

Središnji
ured obavlja upravne i stručne poslove koji se odnose na utvrđivanje prijedloga
i provedbu strategije razvitka Republike Hrvatske, te koordinaciju s tijelima
središnje državne uprave vezano uz ostvarenje ciljeva strategije.

II.
UNUTARNJE USTROJSTVO

Članak
3.

Za
obavljanje poslova iz djelokruga Središnjeg ureda ustro­javaju se sljedeće
unutarnje ustrojstvene jedinice:

1.
Odjel za razvojne projekte

2.
Odjel za provedbu strategije.

Odjel
za razvojne projekte

Članak
4.

Odjel
za razvojne projekte obavlja stručne i upravne poslove vezane uz prijedlog
strategije razvitka Republike Hrvatske i koordinaciju s tijelima središnje državne
uprave vezano uz prijedlog strategije razvitka Republike Hrvatske.

Odjel za provedbu strategije

Članak
5.

Odjel
za provedbu strategije obavlja stručne i upravne poslove vezane uz provođenje
strategije razvitka Republike Hrvatske i koordinaciju s tijelima središnje državne
uprave vezano uz pro­ved­bu strategije razvitka Republike Hrvatske.

III. OBAVLJANJE
FINANCIJSKO-PLANSKIH, RAČUNOVODSTVENIH I DRUGIH OPĆIH POSLOVA

Članak
6.

Financijsko-planske,
računovodstvene, kadrovske i druge opće poslove, te poslove pisarnice,
administrativne, te pomoćno-teh­ničke poslove za potrebe Središnjeg ureda
obavljat će Ured za opće poslove Hrvatskoga sabora i Vlade Republike Hrvatske.

IV. UPRAVLJANJE UREDOM

Članak
7.

Radom
Središnjeg ureda upravlja državni tajnik kojeg imenuje Vlada Republike Hrvatske
na prijedlog predsjednika Vlade Republike Hrvatske, a koji za svoj rad odgovara
predsjedniku Vlade Republike Hrvatske.

Državni
tajnik može imati do dva zamjenika koje imenuje i razrješava Vlada Republike
Hrvatske na prijedlog državnog tajnika i koji su za svoj rad odgovorni državnom
tajniku.

Radom
odjela upravljaju načelnici odjela.

V. SLUŽBENICI I NAMJEŠTENICI UREDA

Članak
8.

Poslove
i zadaće iz djelokruga Središnjeg ureda, ovisno o vrsti i složenosti, stručnoj
spremi i drugim uvjetima obavljaju službenici i namještenici, raspoređeni na
radna mjesta sukladno propisima.

Okvirni
broj državnih službenika i namještenika potrebnih za obavljanje poslova iz
djelokruga Središnjeg ureda određuje se u tabelarnom prikazu koji je sastavni
dio ove Uredbe i koji se ne objavljuje u »Narodnim novinama«.

VI. PRIJELAZNE I ZAVRŠNE ODREDBE

Članak
9.

Pitanja
od zanačaja za rad Središnjeg ureda koja nisu ure­đena ovom Uredbom uredit će
se Pravilnikom o unutarnjem redu Središnjeg ureda, a osobito broj potrebnih službenika
i namje­štenika, s naznakom njihovih osnovnih poslova i zadaća i stručnih
uvjeta potrebnih za njihovo obavljanje, kao i njihove ovlasti i odgovornosti.

Pravilnik
o unutarnjem redu Središnjeg ureda državni tajnik donijet će u roku od 30 dana
od dana stupanja na snagu ove Ured­be.

Državni
tajnik dužan je donijeti rješenja o rasporedu državnih službenika i
namještenika temeljem Pravilnika o unutarnjem redu iz stavka 1. ovoga članka u
roku od 30 dana od donošenja Pravilnika o unutarnjem redu.

Članak 10.

Ova
Uredba stupa na snagu osmog dana od dana objave u »Narodnim novinama«.

Klasa:
023-03/04-01/07
Urbroj: 5030115-04-1
Zagreb, 22. siječnja 2004.

Predsjednik
**dr. sc.** **Ivo Sanader**, v. r.

Uredba, NN 11/2004-321